陳幼南

陳幼南，廣東潮州人，香港親中陣營政治人、生意人，老頭係有「飼料大王」之稱嘅陳偉南。

個人參與團體組織及職位 

廣東省政協委員
 汕頭市政協常務委員
 中華全國歸國華僑聯合會委員
 中華海外聯誼會理事
 香港僑界社團聯會常務副會長
 香港中華總商會永遠榮譽會長

政治觀點 
陳幼南同老頭陳偉南係香港親中陣營人士，喺香港修例風波期間，佢曾經話，唔理解點解年輕示威者要咁做，又批評好多人對中國唔理解。佢又支持北京未經諮詢或香港人同意而強行訂立，引起泛民主派一致爭議嘅《香港國家安全法》，並率領一啲潮屬社團喺十幾個主要國家登報支持香港政府。

選舉經歷 
喺2006、2011、2016年，佢都係商界(第二)嘅選委。其中喺2017年香港行政長官選舉，佢提名咗林鄭月娥去參選。

喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

屋企
佢老婆係陳張思敏，有一對仔女：陳誠傑、陳佩君。

香港建制派人士
類:祖籍潮汕
類:香港生意人
類:香港馬主